Document ID: 31999D0799

ΑΠΟΦΑΣΗ ΤΗΣ ΕΠΙΤΡΟΠΗΣ
της 29ης Οκτωβρίου 1999
που καθορίζει το κοινοτικό πρόγραμμα στατιστικών πινάκων που πρέπει να αποθηκευθούν στη βάση πινακοποιημένων στοιχείων (BDT) του συστήματος Eurofarm
[κοινοποιηθείσα υπό τον αριθμό Ε(1999) 3455]
(1999/799/EΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 571/88 του Συμβουλίου, της 29ης Φεβρουαρίου 1988, για τη διοργάνωση κοινοτικών ερευνών σχετικά με τη διάρθρωση των γεωργικών εκμεταλλεύσεων(1), όπως τροποποιήθηκε από την απόφασης 98/377/ΕΚ(2), της Επιτροπής, και ιδίως του παραρτήμα II σημείο 2 δεύτερο εδάφιο,
(1) ότι, με την απόφαση 97/341/ΕΚ(3), η Επιτροπή θέσπισε το κοινοτικό πρόγραμμα πινάκων για τη βάση πινακοποιημένων στοιχείων (BDT) του συστήματος Euratom· ότι η απόφαση 98/377/ΕΚ επέφερε σημαντικές αλλαγές στον κατάλογο των προς έρευνα χαρακτηριστικών όσον αφορά τις εξαντλητικές κοινοτικές έρευνες για τη διάρθρωση των γεωργικών εκμεταλλεύσεων που πρόκειται να διεξαχθούν το 1999/2000· ότι, κατά συνέπεια, πρέπει να θεσπιστεί νέο κοινοτικό πρόγραμμα πινάκων για τη βάση πινακοποιημένων στοιχείων (BDT)·
(2) ότι το πρόγραμμα πινάκων πρέπει να συνάδει με το σημείο 13 του παραρτήματος II του κανονισμού (ΕΟΚ) αριθ. 571/88, το οποίο ορίζει ότι οι πίνακες που περιλαμβάνονται στη BDT δεν πρέπει να επιτρέπον την άμεση ή έμμεση αναγνώριση των εκμεταλλεύσεων·
(3) ότι το πρόγραμμα πινάκων πρέπει να λαμβάνει υπόψη τους τις αυξανόμενες απαιτήσεις των χρηστών για στοιχεία που να αντικατοπτρίζουν καλύτερα τις πληροφοριακές τους ανάγκες·
(4) ότι οι πίνακες για τα διάφορα επίπεδα ομαδοποίησης πρέπει να σχεδιαστούν κατά τρόπο που να λαμβάνει υπόψη τη στατιστική αξιοπιστία των αποτελεσμάτων των ερευνών·
(5) ότι, στο πλαίσιο της μεταρρύθμισης της κοινής γεωργικής πολιτικής, απαιτούνται μακρές χρονοσειρές συγκρίσιμων δεδομένων ώστε να καταστεί δυνατή η παρακολούθηση της τάσης ανάπτυξης της διάρθρωσης των γεωργικών εκμεταλλεύσεων ότι στα εν λόγω δεδομένα οι χρήστεσ πρέπει να έχουν εύκολη και ταχεία πρόσβαση· ότι, επομένως, τα αποτελέσματα των κοινοτικών ερευνών για τη διάρθρωση των γεωργικών εκμεταλλεύσεων, που εκτελέστηκαν κατά την περίοδο 1988 έως 1997, πρέπει να καταστούν επίσης διαθέσιμα και στο μορφότυπο του νέου προγράμματος πιινάκων στη βάση πινακοποιημένων στοιχείων BDT·
(6) ότι τα μέτρα τα οποία προβλέονται στην παρούσα απόφαση είναι σύμφωνα με τη γνώμη της μόινιμης επιτροπής γεωργικών στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Για τις εξαντλητικές έρευνες του 1999/2000 σχετικά με τη διάρθρωση των γεωργικών εκμεταλλεύσεων, το κοινοτικό πρόγραμμα πινάκων για τη βάση πινακοποιημένων στοιχείων (BDT) του συστήματος Eurofarm, που προβλέπεται στο παράρτημα II του κανονισμού (ΕΟΚ) αριθ. 571/88, ορίζεται στο παράρτημα της παρούσας απόφασης.
2. Για να καταστεί δυνατή η παροχή μακρών χρονοσειρών συγκρίσιμων δεδομένων, το προαναφερθέν νέο πρόγραμμα πινάκων εφαρμόζεται επίσης στα δεδομένα που συλλέχθηκαν στο πλαίσο των κοινοτικών ερευνών για τη διάρθρωση των γεωργικών εκμεταλλεύσεων των ετών 1989/90, 1993, 1995 και 1997. Οι εν λόγω επιπρόσθετοι πίνακες για τις προηγούμενες έρευνες αποτελούν αναπόσπαστο μέρος του νέου προγράμματος πινάκων BDT του συστήματος Eurofarm.
Άρθρο 2
1. Τα στατιστικά στοιχεία που αποθηκεύονται στη βάση πινακοποιημένων στοιχείων (BDT) δεν πρέπει να τίθενται στη διάθεση των χρηστών προτού Στατιστική Υπηρεσία των Ευρωπαϊκών Κοινοτήτων, σε συνεργασία με τα κράτη μέλη, επιβεβαιώσει ότι συνάδουν με τα κριτήρια και τους κανόνες περί στατιστικού απορρήτου και αξιοπιστίας, που θα καθοριστούν από κοινού με τα κράτη μέλη.
2. Οι πίνακες που αναφέρονται στο άρθρο 1 και οι πίνακες ad hoc για τους οποίους γίνεται λόγος στο σημείο 15 του παραρτήματος II του κανονισμού (ΕΟΚ) αριθ. 571/88 θα αποθηκευθούν αρχικά σε ένα ειδικό πεδίο της βάσης πινακοποιημένων στοιχείων (BDT)· πρόσβαση στο πεδίο αυτό θα έχουν μόνον η Στατιστική Υπηρεσία των Ευρωπαϊκών Κοινοτήτων και οι στατιστικές υπηρεσίες των κρατών μελών για τους πίνακες που αφορούν τις χώρες τους.
3. Οι πίνακες ad hoc, για τους οποίους οι αρμόδιες υπηρεσίες των κρατών μελών έχουν εξασφαλίσει το απόρρητο και τη στατιστική αξιοπιστία, μπορούν επίσης να εισαχθούν τη βάση πινακοποιημένων στοιχείων (BDT), εφόσον παρουσιάζουν γενικό ενδιαφέρον.
Άρθρο 3
Η παρούσα απευθύνεται στα κράτη μέλη.
Βρυξέλλες, 29 Οκτωβρίου 1999.

Labels: 12
15
19
6